Skynfærin hafa mikil áhrif á líðan okkar og góð tónlist , ilmurinn af gróðri úti í náttúrunni eða bragðið af góðum mat vekur sterka ánægjutilfinningu , góðar minningar eða gefur okkur orku til að takast á við nýjan dag . Þetta má notfæra sér á margvíslegan máta meðal annars geta ilmolíur skapað einmitt þann andblæ sem við sækjumst eftir og elft vellíðan . Ilmolíur eru unnar úr blómum , trjám og öðrum jurtum . Blómasafinn eða barkarsafinn er þéttur þar til eins konar kjarni eða „ essence “ situr eftir og ilmur jurtarinnar nýtur sín til fulls . Hver olía hefur sinn sérstaka ilm sem hefur ákveðna verkan . Þannig verka sumar róandi og slakandi meðan aðrar fríska og örva . Ilmolíur eru vinsæl ástalyf enda löngu þekkt hve lyktarskynið er mikilvægt til kynörvunar . Meðal þeirra blómaolía sem verka kynörvandi er rósaolía . Kannski er ekki að ófyrirsynju að rósir hafa öldum saman verið tengdar rómantík , erótík og ástum . Karlar sem gefa rósir hafa því hitt naglann á höfðuðið og uppskera sennilega margir eins og til er sáð . Ilmolíur eru unnar úr blómum , trjám og öðrum jurtum . Ilmolíur eru aðallega notaðar í bað , til að bera á líkamann eða á ákveðna næma bletti . Einnig má fá nuddolíur blandaðar ilmolíum og þá jafnt til að hressa og fríska , slaka og róa eða til að auka unað ástalífsins . Ilmolíur hafa einnig stundum verið notaðar á þann hátt að olíunni er hellt í skál og hún hituð ; kerti gjarnan haft undir skálinni . Til eru sérstakar skálar ætlaðar til þessara nota . Ilmurinn stígur upp þegar skálin hitnar og sá sem ilmolíumeðferðarinnar nýtur liggur og andar að sér gufunum . Það má einnig setja nokkra dropa af hreinni olíu í skál með sjóðheitu vatni og anda að sér gufunum . Þá er best að setja handklæði yfir skálina til að ná til sín gufunni í eins þéttu formi og hægt er . Það er mikilvægt að muna , þegar ilmolíumeðferðar er notið , að ilmurinn er fljótur að dofna og til að halda honum sterkum sem lengst er ráð að loka að sér , draga sturtuhengi vel fyrir baðið eða sturtuna og loka gluggum og dyrum . Þegar ilmolíur eru notaðar í bað eykst gagnsemin því hún felst þá jafnt í því að anda að sér ilminum og að taka olíuna inn um húðina . Mismunandi notkunarmöguleikar Ilmolíurnar má einnig setja í bómullarhnoðra á ofn en hitinn eykur lyktina sem berst um íbúðina og veitir íbúum hugarró , orku og gleði . Hreinar ilmolíur má svo blanda í vatn , setja í úðabrúsa og sprauta víða um íbúðina til að fá híbýlailm sem einnig er líknandi og gefandi . Ilmolíumeðferð er notuð við þunglyndi og streitu , til að örva og fríska eða til að slaka á vöðvum sem eru spenntir vegna vöðvabólgu eða gigtarvandamála . Einnig eru til bólgu - og bakteríudrepandi ilmolíur , ilmolíur sem hreinsa húð og draga úr unglingabólum . Ilmolíur eru góðar við einbeitingarskorti , svefnleysi fyrirtíðarspennu , bakverkjum , hálsbólgu , kvefi og sveppasýkingum . Hreinar ilmolíur má t.d. blanda í vatn , setja í úðabrúsa og sprauta víða um heimilið . Ilmolíum er oft blandað saman en ekki þykir æskilegt að nota fleiri en tvær eða þrjár saman í senn . Olíurnar eru mjög sterkar og því oftast nær blandaðar öðrum olíum áður en þær eru bornar á líkamann . Nokkrar jurtir og virkni ilmolía þeirra : Ylang ylang er slakandi og hjálpar gegn streitu - og kvíðatengdum vandamálum . Jasmína er slakandi , einkum góð við þunglyndi og er kynörvandi . Rós örvar tilfinningarnar og vekur unaðskennd , vinnur einnig gegn ennisholubólgum , blóðrásarvandamálum , svefnleysi , fyrirtíðarspennu og fl. . Lofnarblóm róar og slakar , gagnast við höfuðverk og öðrum verkjum , góð á sár og marbletti , við sýkingum , skordýrabiti og fl. . Kamilla er róandi og góð fyrir þurra húð , við fyrirtíðarspennu , tíðaverkjum , meltingartruflunum , ofnæmi , heymæði , gelgjubólum og exemi . Frankincense hefur hlýjan , róandi ilm og er verkjastillandi og gott við bakverkjum . Bergamot ( tré af sítrónuætt ) er frískandi og örvandi , vinnur gegn þynglyndi og örvar blóðrásina . Rósmarín örvar skynfærin og eykur einbeitingarhæfileikann , vinnur gegn gleymsku og andlegri þreytu , góð við öndunarfæravandamálum , verkjum eftir erfiði , harðsperrum og einnig gott við feitu hári . Sandalviður er sýklaeyðandi og virkar á þurra og sprungna húð , góður við gelgjubólum , virkar vel við íhugun og er kynörvandi . Mánabrúður er lítillega herpandi og góð á sár , við sveppasýkingum , sem skordýrafæla , góð við húðvandamálum , exemi og marblettum , er lítillega þvagörvandi , góð gegn vökvasöfnun , og einnig við geðdeyfð eða depurð .